
RADVILIŠKIO RAJONO SAVIVALDYBĖS TARYBA

SPRENDIMAS
DĖL RADVILIŠKIO VINCO KUDIRKOS PROGIMNAZIJOS NUOSTATŲ PATVIRTINIMO

2024 m. birželio 20 d. Nr. T-
Radviliškis

Vadovaudamasi Lietuvos Respublikos civilinio kodekso 2.46 straipsniu, Lietuvos Respublikos vietos savivaldos įstatymo 15 straipsnio 2 dalies 9 punktu, 16 straipsnio 1 dalimi, Lietuvos Respublikos biudžetinių įstaigų įstatymo 5 straipsnio 3 dalies 1 punktu, 7 straipsnio 2 dalimi, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164 „Dėl Nuostatų, įstatų ar statutų įforminimo reikalavimų patvirtinimo“ ir atsižvelgdama į Radviliškio rajono savivaldybės mero 2024 m. gegužės 31 d. potvarkį Nr. M-299-(2.5E) „Dėl Radviliškio rajono savivaldybės švietimo įstaigų nuostatų teikimo savivaldybės tarybai“, Radviliškio rajono savivaldybės taryba nusprendžia:
.	Patvirtinti Radviliškio Vinco Kudirkos progimnazijos nuostatus (pridedama).
.	Įgalioti Radviliškio Vinco Kudirkos progimnazijos direktorių pasirašyti šio sprendimo 1 punktu patvirtintus nuostatus ir įregistruoti juos VĮ „Registrų centras“.
.	Pripažinti netekusiu galios Radviliškio rajono savivaldybės tarybos 2023 m. spalio 5 d. sprendimą Nr. T-140 „Dėl Radviliškio Vinco Kudirkos progimnazijos nuostatų patvirtinimo“ nuo šio sprendimo 1 punktu patvirtintų nuostatų įregistravimo VĮ „Registrų centras“ dienos.


Savivaldybės meras                                                                                           Kazimieras Račkauskis





„DĖL RADVILIŠKIO VINCO KUDIRKOS PROGIMNAZIJOS NUOSTATŲ PATVIRTINIMO“ 


2024 m. birželio 3 d.
Radviliškis

. Projekto rengimą paskatinusios priežastys, parengto projekto tikslai, sprendimo projekto tikslai ir uždaviniai.
Patvirtinti Radviliškio Vinco Kudirkos progimnazijos nuostatų naują redakciją, įteisinant juose pasikeitusias LR vietos savivaldos, biudžetinių įstaigų bei švietimo įstatymo nuostatas.
. Projekto iniciatoriai (institucija, asmenys ar piliečių atstovai) ir rengėjai.
Iniciatoriai – Radviliškio Vinco Kudirkos progimnazija.
Sprendimo projekto rengėjai – Radviliškio Vinco Kudirkos progimnazija, Radviliškio rajono savivaldybės administracijos Švietimo ir sporto bei Juridinis skyriai.
. Kaip šiuo metu yra reguliuojami sprendimo projekte aptarti teisiniai santykiai.
Radviliškio Vinco Kudirkos progimnazijos nuostatai patvirtinti Radviliškio rajono savivaldybės tarybos 2023 m. spalio 5 d. sprendimu Nr. T-140 „Dėl Radviliškio Vinco Kudirkos progimnazijos nuostatų patvirtinimo“.
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Teikiamame nuostatų projekte:
	pakeistas 7 punktas: „Progimnazijos savininko teises ir pareigas įgyvendina Radviliškio rajono savivaldybės meras (toliau – Meras), išskyrus tas Progimnazijos savininko teises ir pareigas, kurios yra priskirtos išimtinei ir paprastajai savivaldybės tarybos kompetencijai (jeigu paprastosios savivaldybės tarybos kompetencijos įgyvendinimo savivaldybės taryba nėra perdavusi Merui);“;
	įrašyti 8, 9 ir 10 punktai apibrėžiantys Savivaldybės tarybos ir Mero kompetencijai priskirtus klausimus;
	pakeistas 35 punktas: „Sprendimą dėl direktoriaus priėmimo į pareigas, jo atleidimo arba atšaukimo iš jų priima Meras Lietuvos Respublikos darbo kodekso, nuostatų ir kitų teisės aktų nustatyta tvarka. Direktorius, nepasibaigus jo kadencijai, gali būti atšaukiamas iš pareigų tik dėl šių priežasčių: asmuo praranda nepriekaištingą reputaciją; paaiškėja, kad dalyvaudamas viešame konkurse direktoriaus pareigoms eiti nuslėpė ar pateikė tikrovės neatitinkančius duomenis, dėl kurių negalėjo būti priimtas į direktoriaus pareigas. Dėl direktoriaus atšaukimo iš pareigų priimamas Mero potvarkis.“;
	pakeistas 37.3 papunktis: „nustatyta tvarka priima į pareigas ir atleidžia iš jų Progimnazijos darbuotojus, dirbančius pagal darbo sutartį, tvirtina jų pareigybių aprašymus“ – atsižvelgiant į Lietuvos Respublikos biudžetinių įstaigų įstatymo nuostatas;“;
	pakeistas 37.4 papunktis: „nustato Progimnazijos struktūrą, darbuotojų pareigybių skaičių ir darbuotojų pareigybių sąrašą. Apie pakeistą Progimnazijos struktūrą, pareigybių skaičių ir pareigybių sąrašą kitą darbo dieną informuoja Radviliškio rajono savivaldybės vykdomąją instituciją;“;
	papildyta 37.5 papunkčiu: „nustato Progimnazijos darbuotojų darbo apmokėjimo sistemą, jeigu Progimnazijoje nėra sudaryta kolektyvinė sutartis;“;
	pakeistas 37.17 papunktis: „organizuoja Progimnazijos finansinę apskaitą pagal Lietuvos Respublikos finansinės apskaitos įstatymą;“;
	pakeistas 37.21 papunktis: „nustato direktoriaus pavaduotojų veiklos sritis, gali pavesti jiems vykdyti dalį savo funkcijų teisės aktuose nustatyta tvarka;“;
	pakeistas 37.25 papunktis: „inicijuoja Progimnazijos darbo tvarkos taisyklių ir kitų teisės aktų rengimą, teikia jų projektus Progimnazijos tarybai dėl pritarimo ir juos tvirtina;“;
	įrašytas 38 punktas: „Laikinai nesant direktoriui (ligos, atostogų, komandiruotės metu ir t.t.), jo pareigas laikinai eina Progimnazijos darbuotojas, kuriam tokia funkcija priskirta pareigybės aprašyme, arba kitas asmuo, paskirtas Mero potvarkiu.“;
	įrašytas 39 punktas: „Progimnazijos direktorius atsako už tai, kad Progimnazijoje būtų laikomasi įstatymų ir kitų teisės aktų, už demokratinį Progimnazijos valdymą, tinkamą funkcijų atlikimą, už gerą ir veiksmingą vaiko minimalios priežiūros priemonių įgyvendinimą.“;
	įrašytas 53 punktas: „Progimnazijos direktoriaus narystę Mokytojų taryboje reglamentuoja įstatymai ir kiti teisės aktai.“;
	pakeistas 64 punktas: „Progimnazijos direktorius, jo pavaduotojai ugdymui, mokytojai, pagalbos mokiniui specialistai ir kiti darbuotojai kvalifikaciją tobulina Lietuvos Respublikos įstatymų ir kitų teisės aktų nustatyta tvarka. Mokytojai ir pagalbos mokiniui specialistai atestuojasi Lietuvos Respublikos švietimo, mokslo ir sporto ministro nustatyta tvarka.“. 
	atlikti kiti redakcinio pobūdžio pakeitimai. 
Naujos redakcijos nuostatų projektas yra suderintas su Radviliškio Vinco Kudirkos progimnazijos taryba. 
Patvirtinus naujos redakcijos Radviliškio Vinco Kudirkos progimnazijos nuostatus, bus užtikrinama atitiktis teisės aktų reikalavimams.
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiai galios priėmus sprendimo projektą.
Būtina pripažinti netekusiu galios Radviliškio rajono savivaldybės tarybos 2023 m. spalio 5 d. sprendimą Nr. T-140 „Dėl Radviliškio Vinco Kudirkos progimnazijos nuostatų patvirtinimo“.
. Sprendimo projektui įgyvendinti reikalingos lėšos, finansavimo šaltiniai. 
Lėšų sprendimo projektui įgyvendinti nereikės.
. Sprendimo projekto rengimo metu gauti specialistų vertinimai ir išvados.
Sprendimo projektas suderintas su savivaldybės administracijos juristais, kalbininku, direktore, savivaldybės vicemerais, meru.
. Numatomo teisinio reguliavimo poveikio vertinimo rezultatai.
Vertinimas neatliekamas.
. Sprendimo projekto antikorupcinis vertinimas.
Teisės akto projektas antikorupciniam vertinimui neteikiamas.
. Kiti, iniciatoriaus nuomone, reikalingi pagrindimai ir paaiškinimai.
Papildomų paaiškinimų nėra.
. Pridedami dokumentai.
Papildomų dokumentų nėra.



Radviliškio rajono savivaldybės administracijos
Švietimo ir sporto skyriaus vyriausioji specialistė                                                         Ieva Ražinskienė





PATVIRTINTA
Radviliškio rajono savivaldybės tarybos 
2024 m. birželio 20 d.
sprendimu Nr. T-



 SKYRIUS


.	Radviliškio Vinco Kudirkos progimnazijos nuostatai (toliau – Nuostatai) reglamentuoja Radviliškio Vinco Kudirkos progimnazijos (toliau – Progimnazija) teisinę formą, priklausomybę, savininką, savininko teises ir pareigas įgyvendinančias institucijas ir jų kompetenciją, buveinę, mokyklos grupę, tipą, pagrindinę paskirtį, kitą paskirtį, mokymo kalbą, mokymosi formas, mokymo proceso organizavimo būdus, vykdomas švietimo programas, išduodamus mokymosi pasiekimus įteisinančius dokumentus, veiklos teisinį pagrindą, veiklos sritis, rūšis, tikslą, uždavinius, funkcijas, mokymosi pasiekimus įteisinančių dokumentų išdavimą, Progimnazijos teises ir pareigas, veiklos organizavimą ir valdymą, savivaldą, darbuotojų priėmimą į darbą, jų darbo apmokėjimo tvarką ir atestaciją, turtą, lėšas, jų naudojimo tvarką, finansinės veiklos kontrolę, Progimnazijos veiklos priežiūrą, reorganizavimo, likvidavimo ar pertvarkymo tvarką.
.	Progimnazijos oficialusis pavadinimas – Radviliškio Vinco Kudirkos progimnazija, trumpasis pavadinimas – Vinco Kudirkos progimnazija. Progimnazija įregistruota Juridinių asmenų registre, kodas 190670720.
.	Progimnazijos įsteigimo data: 1930 m. rugpjūčio 30 d., įsteigta ir pradėjo veiklą Dr. Vinco Kudirkos pradinė mokykla, 1944 m. – Radviliškio pradinė mokykla, 1954 m. – Radviliškio septynmetė mokykla, 1962 m. – Radviliškio aštuonmetė mokykla, 1964 m. – Radviliškio 2-oji vidurinė mokykla, 1993 m. – Radviliškio Vinco Kudirkos vidurinė mokykla, 2005 m. – Radviliškio Vinco Kudirkos pagrindinė mokykla, 2017 m. – Radviliškio Vinco Kudirkos progimnazija. 2014 m. rugsėjo 1 d. prijungtas Aukštelkų ikimokyklinio ir pradinio ugdymo skyrius.
.	Progimnazijos teisinė forma – biudžetinė įstaiga.
.	Progimnazijos priklausomybė – savivaldybės mokykla.
.	Progimnazijos savininkė – Radviliškio rajono savivaldybė (klasifikatoriaus kodas 111101539), adresas – Aušros a. 10, 82196 Radviliškis.
.	Progimnazijos savininko teises ir pareigas įgyvendina Radviliškio rajono savivaldybės meras (toliau – Meras), išskyrus tas Progimnazijos savininko teises ir pareigas, kurios yra priskirtos išimtinei ir paprastajai savivaldybės tarybos kompetencijai (jeigu paprastosios savivaldybės tarybos kompetencijos įgyvendinimo savivaldybės taryba nėra perdavusi Merui).
.	Radviliškio rajono savivaldybės taryba (toliau – Savivaldybės taryba) ir Meras sprendžia Lietuvos Respublikos vietos savivaldos, biudžetinių įstaigų, švietimo įstatymuose šiuose Nuostatuose bei kituose teisės aktuose jų kompetencijai priskirtus klausimus.
.	Savininko teises ir pareigas įgyvendinančios institucijos (Mero) kompetencija:
.	priimti į pareigas ir atleisti iš jų Progimnazijos direktorių, įgyvendinti kitas funkcijas, susijusias su direktoriaus darbo santykiais, Lietuvos Respublikos darbo kodekso ir kitų teisės aktų nustatyta tvarka;
.	priimti sprendimą dėl Progimnazijos buveinės pakeitimo;
.	priimti sprendimą dėl Progimnazijos filialo steigimo ir jos veiklos nutraukimo;
.	spręsti kitus, kituose teisės aktuose ir Nuostatuose jo kompetencijai priskirtus klausimus.
.	Savininko teises ir pareigas įgyvendinančios institucijos (Savivaldybės tarybos) kompetencija:
.	tvirtinti Progimnazijos nuostatus;
.	nustatyti Progimnazijos teikiamų atlygintinų viešųjų paslaugų kainas (įkainius);
.	skirti ir atleisti likvidatorių arba sudaryti likvidacinę komisiją ir nutraukti jos įgaliojimus;
.	priimti sprendimą dėl Progimnazijos pertvarkymo, reorganizavimo, likvidavimo.
.	Progimnazijos buveinė – Radvilų g. 6, 82177 Radviliškis.
.	Mokyklos grupė – bendrojo ugdymo mokykla.
.	Mokyklos tipas – progimnazija.
.	Progimnazijos pagrindinė paskirtis – progimnazijos tipo progimnazija.
.	Kita Progimnazijos paskirtis – ikimokyklinio ugdymo grupės įstaiga lopšelis-darželis. 
.	Mokymo kalba – lietuvių.
.	Mokymo forma – grupinio, pavienio mokymosi.
.	Mokymo proceso organizavimo būdai: grupinio mokymosi forma įgyvendinama kasdieniniu, nuotoliniu ugdymo proceso organizavimo būdu, pavienio mokymosi forma įgyvendinama savarankišku, nuotoliniu, ugdymosi šeimoje mokymo proceso organizavimo būdu.
.	Vykdomos švietimo programos: ikimokyklinio, priešmokyklinio, pradinio ugdymo, individualizuotos pradinio ugdymo, pagrindinio ugdymo pirmosios dalies, individualizuotos pagrindinio ugdymo pirmosios dalies bei neformaliojo vaikų švietimo programos.
.	Progimnazija išduoda mokymosi pasiekimus įteisinančius dokumentus: mokymosi pasiekimų pažymėjimus, pradinio ugdymo pasiekimų pažymėjimus, pradinio išsilavinimo pažymėjimus, pažymėjimus baigusiems pagrindinio ugdymo programos pirmąją dalį. 
.	Progimnazija turi skyrių - Radviliškio Vinco Kudirkos progimnazijos Aukštelkų skyrius:
.	Skyriaus įsteigimo data – 2014 m. rugsėjo 1 d.
.	Skyriaus buveinė – Taikos g. 12, Aukštelkų k., Aukštelkų sen., 82485 Radviliškio rajono savivaldybė.
.	Mokymo kalba – lietuvių.
.	Mokymo forma – grupinio, pavienio mokymosi.
.	Mokymo proceso organizavimo būdai - grupinio mokymosi forma įgyvendinama kasdieniniu mokymo proceso organizavimo būdu, esant reikalui, nuotoliniu ugdymo proceso organizavimo būdu, pavienio mokymosi forma įgyvendinama savarankišku mokymo proceso organizavimo būdu, esant reikalui, nuotoliniu ugdymo proceso organizavimo būdu. 
.	Vykdomos švietimo programos: ikimokyklinio, priešmokyklinio, neformaliojo vaikų švietimo programos.
.	Progimnazija yra viešasis juridinis asmuo, turintis antspaudą su Radviliškio rajono savivaldybės herbu ir savo pavadinimu, atsiskaitomąją ir kitas sąskaitas Lietuvos Respublikos įregistruotuose bankuose ir savo veiklą grindžia Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos švietimo ir mokslo ministro įsakymais, kitais teisės aktais ir šiais Nuostatais.

 SKYRIUS


.	Progimnazijos veiklos sritis – švietimas, kodas 85.
.	Progimnazijos pagrindinė švietimo veiklos rūšis – pagrindinis ugdymas, kodas 85.31.10;
.	Kitos švietimo veiklos rūšys:
.	ikimokyklinio amžiaus vaikų ugdymas, kodas 85.10.10;
.	priešmokyklinio amžiaus vaikų ugdymas, kodas 85.10.20;
.	pradinis ugdymas, kodas 85.20;
.	sportinis ir rekreacinis švietimas, kodas 85.51;
.	kultūrinis švietimas, kodas 85.52;
.	kitas, niekur kitur nepriskirtas, švietimas, kodas 85.59;
.	švietimui būdingų paslaugų veikla, kodas 85.60.
.	Kitos ne švietimo veiklos rūšys:
.	kita žmonių sveikatos priežiūros veikla, kodas 86.90;
.	kitų maitinimo paslaugų teikimas, kodas 56.29;
.	kita leidyba, kodas 58.19;
.	bibliotekų ir archyvų veikla, kodas 91.01;
.	vaikų poilsio stovyklų veikla, kodas 55.20.20;
.	ekskursijų organizatorių veikla, kodas 79.12;
.	kitas, niekur kitur nepriskirtas, keleivinis sausumos transportas, kodas 49.39;
.	 nuosavo arba nuomojamo nekilnojamojo turto nuoma ir eksploatavimas, kodas 68.20.
. vaikų dienos priežiūros veikla, kodas 88.91. 
.	Progimnazijos veiklos tikslas – plėtoti dvasines, intelektines ir fizines asmens galias, bendrąsias ir esmines dalykines kompetencijas, būtinas tolimesniam mokymuisi, profesinei karjerai ir savarankiškam gyvenimui.
.	Progimnazijos veiklos uždaviniai:
.	užtikrinti kokybišką ikimokyklinio, priešmokyklinio, pradinio ir pagrindinio ugdymo pirmosios dalies išsilavinimą; 
.	tenkinti mokinių pažinimo, ugdymosi ir saviraiškos poreikius;
.	 teikti mokiniams švietimo pagalbą;
.	užtikrinti sveiką, saugią, užkertančią kelią smurto, prievartos apraiškoms ir žalingiems įpročiams aplinką.
.	Vykdydama jai pavestus uždavinius, Progimnazija atlieka šias funkcijas:
.	 konkretina ir individualizuoja ugdymo turinį, vadovaudamasi Lietuvos Respublikos švietimo, mokslo ir sporto ministro tvirtinamomis Bendrosiomis programomis ir ugdymo planais, atsižvelgdama į vietos ir Progimnazijos bendruomenės reikmes, konkrečius mokinių ugdymo(si) poreikius ir interesus, švietimo stebėsenos rodiklius, mokinių pasiekimų ir pažangos vertinimo ugdymo procese informaciją, pasiekimų tyrimus, Progimnazijos veiklos įsivertinimo ir išorinio vertinimo duomenis;
.	 rengia ikimokyklinio ugdymo, individualizuotas pradinio ugdymo, individualizuotas pagrindinio ugdymo pirmosios dalies programas, pagrindinio ugdymo pirmosios  dalies papildančius bei mokinių poreikius tenkinančius šių programų modulius, pasirenkamųjų dalykų, neformaliojo vaikų švietimo programas;
.	 vykdo ikimokyklinio, priešmokyklinio, pradinio ugdymo, individualizuotas pradinio ugdymo, pagrindinio ugdymo pirmosios dalies, individualizuotas pagrindinio ugdymo pirmosios dalies, pasirenkamųjų dalykų, neformaliojo vaikų švietimo programas, mokymo sutartyse numatytus įsipareigojimus, užtikrina geros kokybės švietimą;
.	 užtikrina privalomąjį mokinių mokymą, tenkina mokinių saviugdos ir saviraiškos poreikius;
.	 vykdo mokinių pasiekimų patikrinimus Lietuvos Respublikos švietimo, mokslo ir sporto ministro nustatyta tvarka;
.	 sudaro palankias sąlygas veikti mokinių organizacijoms, skatinančioms mokinių dorinį, tautinį, pilietinį sąmoningumą, patriotizmą, puoselėjančioms kultūrinę ir socialinę brandą, padedančioms tenkinti saviugdos ir saviraiškos poreikius;
.	 teikia informacinę, psichologinę, socialinę pedagoginę, specialiąją pedagoginę, specialiąją pagalbą, vykdo mokinių sveikatos priežiūrą, profesinį informavimą ir konsultavimą bei vaiko minimalios priežiūros priemones;
.	 įvertina mokinių specialiuosius ugdymosi poreikius ir, bendradarbiaudama su Radviliškio rajono savivaldybės švietimo ir sporto paslaugų centro Pedagogine psichologine tarnyba, skiria mokinių ugdymosi poreikius atitinkantį  ugdymą teisės aktų nustatyta tvarka;
.	 organizuoja tėvų (globėjų, rūpintojų) pageidavimu jų mokamas papildomas paslaugas (pailgintas darbo dienos grupes, klubus, būrelius, stovyklas, ekskursijas ir kita) teisės aktų nustatyta tvarka;
.	sudaro sąlygas darbuotojų profesiniam tobulėjimui ir kvalifikacijos tobulinimui;
.	užtikrina higienos normas, teisės aktų reikalavimus atitinkančią sveiką, saugią mokymosi ir darbo aplinką;
.	kuria ugdymo turinio reikalavimams įgyvendinti reikiamą materialinę bazę vadovaudamasi Lietuvos Respublikos švietimo, mokslo ir sporto ministro patvirtintais teisės aktais;
.	organizuoja mokinių maitinimą Progimnazijoje;
.	organizuoja mokinių vežiojimą į Progimnaziją ir iš jos į namus;
.	kuria Progimnaziją kaip vietos bendruomenės kultūros židinį;
.	planuodama ir organizuodama veiklas bendradarbiauja su seniūnijos ir kitomis švietimo, kultūros, sporto įstaigomis ir organizacijomis;
.	viešai skelbia informaciją apie Progimnazijos veiklą Lietuvos Respublikos Vyriausybės nutarimais ir Lietuvos Respublikos švietimo, mokslo ir sporto ministro nustatyta tvarka;
.	atlieka kitas įstatymų ir kitų teisės aktų numatytas funkcijas.
.	Mokymosi pasiekimus įteisinantys dokumentai išduodami Lietuvos Respublikos švietimo, mokslo ir sporto ministro nustatyta tvarka.

 SKYRIUS


.	Progimnazija, įgyvendindama jai pavestą tikslą ir uždavinius, atlikdama jai priskirtas funkcijas, turi teisę:
.	 parinkti ugdymo(-si) metodus ir veiklos būdus, užtikrinančius kokybišką išsilavinimą;
.	 kurti naujus mokymo ir mokymosi modelius, inicijuoti, vykdyti ir dalyvauti Radviliškio rajono savivaldybės, šalies ir tarptautiniuose švietimo projektuose;
.	 bendradarbiauti su savo veiklai įtakos turinčiais fiziniais ir juridiniais asmenimis, organizacijomis, jungtis į asociacijas, dalyvauti jų veikloje;
.	 gauti paramą Lietuvos Respublikos labdaros ir paramos įstatymo nustatyta tvarka; 
.	turėti kitų teisių, jeigu jos neprieštarauja įstatymams.
.	Progimnazijos pareigos: 
.	užtikrinti Progimnazijos tikslo ir uždavinių įgyvendinimą, priskirtų funkcijų kokybišką atlikimą, ugdymo programų vykdymą, geros kokybės švietimą;
.	užtikrinti sveiką, saugią, užkertančią kelią smurto apraiškoms aplinką, atvirą vietos bendruomenei;
.	užtikrinti mokymo sutarčių sudarymą ir jų vykdymą;
.	vykdyti kitas pareigas, nustatytas Lietuvos Respublikos švietimo įstatyme ir kituose teisės aktuose.

 SKYRIUS


.	Progimnazijos veikla organizuojama pagal:
.	direktoriaus patvirtintą Progimnazijos strateginį planą, kuriam yra pritarę Progimnazijos taryba ir Radviliškio rajono savivaldybės vykdomoji institucija ar teisės aktų nustatytais atvejais jos įgaliotas asmuo; 
.	direktoriaus patvirtintą Progimnazijos metinį veiklos planą, kuriam yra pritarusi Progimnazijos taryba;
.	direktoriaus patvirtintą Progimnazijos ikimokyklinio ugdymo programą, kuriai yra pritarusi Savivaldybės taryba;
.	direktoriaus patvirtintą Progimnazijos priešmokyklinio ugdymo aprašą, kuriam yra pritarusi Progimnazijos taryba;
.	direktoriaus patvirtintą Progimnazijos ugdymo planą, suderintą su Progimnazijos taryba ir Radviliškio rajono savivaldybės vykdomąja institucija ar teisės aktų nustatytais atvejais jos įgaliotu asmeniu.
.	Progimnazijai vadovauja direktorius, kuris į pareigas priimamas penkerių metų kadencijai viešo konkurso būdu. Direktoriaus teises ir pareigas nustato Nuostatai ir Progimnazijos direktoriaus pareigybės aprašymas.
.	Sprendimą dėl direktoriaus priėmimo į pareigas, jo atleidimo arba atšaukimo iš jų priima Meras Lietuvos Respublikos darbo kodekso, Nuostatų ir kitų teisės aktų nustatyta tvarka. Direktorius, nepasibaigus jo kadencijai, gali būti atšaukiamas iš pareigų tik dėl šių priežasčių: asmuo praranda nepriekaištingą reputaciją; paaiškėja, kad dalyvaudamas viešame konkurse direktoriaus pareigoms eiti nuslėpė ar pateikė tikrovės neatitinkančius duomenis, dėl kurių negalėjo būti priimtas į direktoriaus pareigas. Dėl direktoriaus atšaukimo iš pareigų priimamas Mero potvarkis.
.	Direktorius yra pavaldus ir atskaitingas Merui ir Savivaldybės tarybai teisės aktų nustatyta tvarka. 
.	Direktoriaus kompetencija:
.	organizuoja Progimnazijos darbą, kad būtų įgyvendinami Progimnazijos veiklos tikslai ir atliekamos nustatytos funkcijos;
.	vadovauja rengiant Progimnazijos strateginį ir metinį planus, užtikrina jų įgyvendinimą;
.	nustatyta tvarka priima į pareigas ir atleidžia iš jų Progimnazijos darbuotojus, dirbančius pagal darbo sutartį, tvirtina jų pareigybių aprašymus; 
.	nustato Progimnazijos struktūrą ir pareigybių skaičių ir darbuotojų pareigybių sąrašą. Apie pakeistą Progimnazijos struktūrą, pareigybių skaičių ir pareigybių sąrašą kitą darbo dieną informuoja Radviliškio rajono savivaldybės vykdomąją instituciją;
.	nustato Progimnazijos darbuotojų darbo apmokėjimo sistemą, jeigu Progimnazijoje nėra sudaryta kolektyvinė sutartis;
.	užtikrina informacijos apie Progimnazijoje vykdomas formaliojo ir neformaliojo švietimo programas, jų pasirinkimo galimybes, priėmimo sąlygas, mokamas paslaugas, mokytojų kvalifikaciją, svarbiausius Progimnazijos išorinio vertinimo rezultatus, Progimnazijos bendruomenės tradicijas ir pasiekimus skelbimą viešai; 
.	vadovauja kuriant lyderystės ugdymui kultūrą, išlaikant ir stiprinant kiekvienam mokiniui mokytis ir savo galimybėms atskleisti palankią aplinką;
.	rūpinasi mokytojų ir kitų darbuotojų darbo sąlygomis, organizuoja trūkstamų mokytojų paiešką;
.	organizuoja Progimnazijos veiklos įsivertinimą ir stebėseną, analizuoja išteklių būklę ir atsako už Progimnazijos veiklos rezultatus;
.	įgyvendina personalo valdymo priemones, sudaro galimybes ir skatina darbuotojus, užtikrina jų profesinį tobulėjimą ir Pedagogų etikos kodekso normų laikymąsi;
.	kartu su Progimnazijos savivaldos institucijomis sprendžia Progimnazijai svarbius palankios ugdymui aplinkos kūrimo klausimus;
.	kiekvienais metais iki sausio 20 dienos Progimnazijos vadovas teikia bendruomenei ir Progimnazijos tarybai svarstyti bei viešai paskelbia savo metų veiklos ataskaitą. Vadovo metų veiklos ataskaitos struktūrą ir reikalavimus nustato Švietimo, mokslo ir sporto ministras; 
.	atsako už Progimnazijos finansinę veiklą, svarsto ir priima sprendimus, susijusius su Progimnazijos lėšų (įskaitant lėšas, skirtas Progimnazijos darbuotojų darbo užmokesčiui), turto naudojimą ir disponavimą juo;
.	užtikrina racionalų ir taupų lėšų bei turto naudojimą, veiksmingą Progimnazijos vidaus kontrolės sistemos sukūrimą, jos veikimą ir tobulinimą;
.	leidžia įsakymus, kontroliuoja jų vykdymą;
.	užtikrina, kad būtų laikomasi įstatymų, kitų teisės aktų ir Progimnazijos nuostatų;
.	organizuoja Progimnazijos finansinę apskaitą pagal Lietuvos Respublikos finansinės apskaitos įstatymą;
.	inicijuoja Progimnazijos metinės pajamų ir išlaidų sąmatos rengimą ir ją tvirtina;
.	inicijuoja Progimnazijos savivaldos institucijų steigimąsi ir skatina jų veiklą;
.	telkia Progimnazijos bendruomenę valstybinei, regioninei ir Radviliškio rajono savivaldybės švietimo politikai įgyvendinti;
.	nustato direktoriaus pavaduotojų veiklos sritis, gali pavesti jiems vykdyti dalį savo funkcijų teisės aktuose nustatyta tvarka;
.	teisės aktų nustatyta tvarka sudaro darbo grupes, komisijas, metodines grupes, metodinę tarybą;
.	bendradarbiauja su mokinių tėvais (globėjais, rūpintojais), vietos bendruomene ir partneriais, siekdamas Progimnazijos tikslų;
.	priima mokinius Savivaldybės tarybos nustatyta tvarka, sudaro mokymo sutartis su tėvais (globėjais, rūpintojais) teisės aktų nustatyta tvarka;
.	inicijuoja Progimnazijos darbo tvarkos taisyklių ir kitų teisės aktų rengimą ir teikia jų projektus Progimnazijos tarybai dėl pritarimo ir juos tvirtina;
.	organizuoja ir vykdo mokinių pasiekimų patikrinimus teisės aktų nustatyta tvarka, teikia informaciją Nacionalinei švietimo agentūrai;
.	už mokinio elgesio normų pažeidimą gali skirti mokiniui drausmines auklėjamojo poveikio priemones, numatytas Vaiko teisių apsaugos pagrindų įstatyme;
.	sudaro Progimnazijos vaiko gerovės komisiją ir tvirtina jos darbo reglamentą;
.	užtikrina, prižiūri ir atsako už gerą ir veiksmingą vaiko minimalios priežiūros priemonių vykdymą Progimnazijoje;
.	užtikrina sveiką ir saugią aplinką, užkertančią kelią bet kokioms smurto, prievartos apraiškoms ir žalingiems įpročiams, atsako už Smurto prevencijos įgyvendinimo mokyklose rekomendacijų įgyvendinimą Progimnazijoje;
.	organizuoja pašalinių asmenų patekimo į Progimnazijos teritoriją apskaitą ir tai kontroliuoja, organizuoja Progimnazijos teritorijos ir jos prieigų stebėjimą, informuoja teritorinę policijos įstaigą apie žinomus ar įtariamus smurto, prievartos, psichoaktyviųjų medžiagų platinimo, viešosios tvarkos ir kitų pažeidimų atvejus;
.	supažindina Progimnazijos bendruomenę su teisės aktais, reglamentuojančiais vaiko teises, pareigas ir atsakomybę už teisės aktų pažeidimus, Progimnazijos lankymą, psichoaktyviųjų medžiagų vartojimo, smurto, nusikalstamumo prevenciją ir mokinių užimtumą;
.	bendradarbiauja su pagalbą mokiniui, mokytojui ir Progimnazijai teikiančiomis įstaigomis, Radviliškio rajono savivaldybės administracijos struktūriniais padaliniais, Valstybine vaiko teisių apsaugos institucija, tarpinstitucinio bendradarbiavimo koordinatoriumi, atvejo vadybininkais, teritorine policijos įstaiga, socialinių paslaugų ir sveikatos priežiūros įstaigomis, Radviliškio rajono savivaldybės administracijos Vaiko gerovės komisija ir kitomis institucijomis, dirbančiomis vaiko teisių apsaugos srityje;
.	prireikus sudaro su institucijomis, dirbančiomis prevencinį darbą, Radviliškio rajono savivaldybės teritorijoje, kitose vietovėse, sutartis dėl pagalbos teikimo Progimnazijoje ar už jos ribų;
.	organizuoja neformalųjį vaikų švietimą po pamokų ir mokinių atostogų metu;
.	teikia prašymus Merui dėl vaiko minimalios ar vidutinės priežiūros priemonių skyrimo;
.	atstovauja Progimnazijai kitose institucijose;
.	sudaro Progimnazijos vardu sutartis Progimnazijos funkcijoms atlikti;
.	organizuoja Progimnazijos dokumentų saugojimą ir valdymą teisės aktų nustatyta tvarka;
.	teikia valstybės ir Radviliškio rajono savivaldybės institucijoms pagal jų kompetenciją Progimnazijos dokumentaciją, informaciją ir ataskaitas bei užtikrina teikiamos informacijos teisingumą;
.	atlieka kitas funkcijas, nustatytas švietimo įstaigos vadovo pareigybės aprašyme ir kituose teisės aktuose.
.	Laikinai nesant direktoriui (ligos, atostogų, komandiruotės metu ir t.t.), jo pareigas laikinai eina Progimnazijos darbuotojas, kuriam tokia funkcija priskirta pareigybės aprašyme, arba kitas asmuo, paskirtas Mero potvarkiu.
.	Progimnazijos direktorius atsako už tai, kad Progimnazijoje būtų laikomasi įstatymų ir kitų teisės aktų, už demokratinį Progimnazijos valdymą, tinkamą funkcijų atlikimą, už gerą ir veiksmingą vaiko minimalios priežiūros priemonių įgyvendinimą.

 SKYRIUS


.	Progimnazijos taryba (toliau – Taryba) yra aukščiausia Progimnazijos savivaldos institucija. Taryba telkia Progimnazijos mokinių, mokytojų, tėvų (globėjų, rūpintojų) bendruomenę, vietos bendruomenę demokratiniam Progimnazijos valdymui, padeda spręsti Progimnazijai aktualius klausimus, direktoriui atstovauti teisėtiems Progimnazijos interesams. 
.	Progimnazijos taryba dirba vadovaudamasi nuostatais, kuriuos tvirtina Progimnazijos direktorius.
.	Progimnazijos tarybos sudėtis: 5 tėvai, 5 mokytojai, 5 mokiniai, 1 vietos bendruomenės narys. Tėvų atstovais į Tarybą negali būti išrinkti  progimnazijoje dirbantys pedagogai. Progimnazijos taryba renkama dvejiems metams, vadovaujantis demokratiniais rinkimų principais: slaptu balsavimu, visuotinumu, konkurencija, aiškiu procedūros apibrėžtumu. Tarybos nario, kuris nutraukia darbą ar mokymąsi šioje progimnazijoje, tėvų atstovui, kai nebelieka šioje Progimnazijoje besimokančių jo vaikų, įgaliojimai nutrūksta pirma laiko. Naujas tarybos narys vietoj jo likusiam kadencijos laikotarpiui renkamas šiuose nuostatuose numatyta tvarka. Tas pats asmuo tarybos nariu gali būti renkamas ne daugiau kaip dviem kadencijoms iš eilės.
.	Progimnazijos tarybos nariu gali būti asmuo, turintis žinių ir gebėjimų, padedančių siekti Progimnazijos strateginių tikslų ir įgyvendinti Progimnazijos misiją. Progimnazijos tarybos nariu negali būti Progimnazijos direktorius, valstybės politikai, politinio (asmeninio) pasitikėjimo valstybės tarnautojai.
.	Į Tarybą lygiomis dalimis tėvus (globėjus, rūpintojus) deleguoja Progimnazijos tėvų komitetas, mokytojus – mokytojų taryba, mokinius – mokinių taryba, 1–2 vietos bendruomenės atstovus – Progimnazijos direktorius.
.	Tarybos posėdžiai kviečiami ne rečiau kaip du kartus per metus. Posėdis yra teisėtas, jei jame dalyvauja ne mažiau kaip du trečdaliai narių. Nutarimai priimami dalyvaujančiųjų balsų dauguma. Progimnazijos direktorius Tarybos posėdžiuose gali dalyvauti kviestinio nario teisėmis. 
.	Tarybai vadovauja pirmininkas, išrinktas atviru balsavimu Tarybos posėdyje. Naujai išrinktos Tarybos posėdį kviečia senosios Tarybos pirmininkas.
.	Taryba:
.	teikia siūlymų dėl Progimnazijos strateginių tikslų, uždavinių ir jų įgyvendinimo priemonių;
.	svarsto Progimnazijos strateginį planą, metinį Progimnazijos veiklos planą, Progimnazijos darbo tvarkos taisykles, kitus Progimnazijos veiklą reglamentuojančius dokumentus, teikiamus Progimnazijos direktoriaus; 
.	teikia siūlymų direktoriui dėl Progimnazijos nuostatų pakeitimo ar papildymo, Progimnazijos vidaus struktūros tobulinimo; 
.	svarsto Progimnazijos lėšų naudojimo klausimus, padeda formuoti Progimnazijos materialinius, finansinius ir intelektinius išteklius;
.	kiekvienais metais vertina Progimnazijos vadovo metų veiklos ataskaitą ir teikia savo sprendimą dėl ataskaitos rajono Merui;
.	svarsto Progimnazijos lėšų naudojimo klausimus;
.	svarsto mokytojų tarybos, mokinių tėvų (globėjų, rūpintojų) savivaldos institucijų ar Progimnazijos bendruomenės narių iniciatyvas ir teikia siūlymų Progimnazijos direktoriui;
.	teikia siūlymų dėl Progimnazijos darbo tobulinimo, saugių mokinių ugdymo ir darbo sąlygų sudarymo;
.	svarsto Progimnazijos direktoriaus teikiamus klausimus;
.	už savo veiklą vieną kartą per metus atsiskaito Progimnazijos bendruomenei; 
.	Tarybos nutarimai yra teisėti, jei jie neprieštarauja teisės aktams.
.	Mokytojų taryba – nuolat veikianti Progimnazijos savivaldos institucija mokytojų profesiniams ir bendriesiems ugdymo klausimams spręsti. Ją sudaro direktoriaus pavaduotojai ugdymui, visi Progimnazijoje dirbantys mokytojai, švietimo pagalbą teikiantys specialistai, bibliotekininkai, kiti tiesiogiai ugdymo procese dalyvaujantys asmenys. 
.	Mokytojų tarybai vadovauja pirmininkas. Mokytojų tarybos pirmininkas, pavaduotojas ir sekretorius išrenkami pirmojo mokytojų tarybos susirinkimo metu. Pirmininko, pavaduotojo ir sekretoriaus kadencija 1 metai. Reikalui esant, mokytojų tarybos pirmininkas, pavaduotojas ir sekretorius gali būti perrenkami likusiam buvusio nario kadencijos laikui.
.	Mokytojų taryba dirba vadovaudamasi nuostatais, kuriuos tvirtina Progimnazijos direktorius.
.	Mokytojų tarybos posėdžiai šaukiami prasidedant ir baigiantis mokslo metams ir ne rečiau kaip vieną kartą per pusmetį. Posėdis yra teisėtas, jei jame dalyvauja du trečdaliai mokytojų tarybos narių. Nutarimai priimami posėdyje dalyvavusių narių balsų dauguma.
.	Mokytojų taryba svarsto ir priima nutarimus teisės aktų nustatytais ir Progimnazijos direktoriaus teikiamais klausimais.
.	Progimnazijos direktoriaus narystę Mokytojų taryboje reglamentuoja įstatymai ir kiti teisės aktai.
.	Progimnazijoje veikia mokinių taryba. Jos narių skaičių ir veiklos kadencijos trukmę nustato Progimnazijos direktorius. Mokinių tarybos narius renka 5–8 klasių mokiniai slaptu balsavimu. Mokinių tarybai vadovauja mokinių tarybos pirmininkas. 
.	Mokinių taryba inicijuoja ir padeda organizuoti Progimnazijos renginius, akcijas, vykdyti prevencines programas, teikia siūlymų dėl mokymo organizavimo, vaikų neformaliojo švietimo programų plėtros, socialinės veiklos, organizuoja savanorių judėjimą, dalyvauja rengiant Progimnazijos veiklą reglamentuojančius dokumentus, svarsto Progimnazijos direktoriaus teikiamus klausimus, susitaria dėl Progimnazijos veiklos organizavimo, deleguoja narius į Progimnazijos tarybą.
.	Progimnazijoje sudaromos metodinės grupės ir metodinė taryba, kurių veikla organizuojama vadovaujantis Lietuvos Respublikos švietimo, mokslo ir sporto ministro nustatyta tvarka. 
.	Metodinės grupės nariai yra vieno ar kelių mokomųjų dalykų mokytojai, pagalbą teikiantys specialistai. Metodinės tarybos nariai yra metodinių grupių pirmininkai.
.	Metodinei tarybai vadovauja tarybos narių išrinktas pirmininkas. Metodinei grupei vadovauja grupės narių išrinktas pirmininkas. Metodinės tarybos veiklą koordinuoja direktoriaus pavaduotojas ugdymui. 
.	Progimnazijoje veikia administracijos taryba, kurią sudaro Progimnazijos direktorius, direktoriaus pavaduotojai, direktoriaus pavaduotojas ūkiui.
.	administracijos tarybai vadovauja Progimnazijos direktorius;
.	administracijos taryba savo pasitarimus organizuoja ne rečiau kaip vieną kartą per mėnesį;
.	administracijos taryba svarsto Progimnazijos perspektyvinės veiklos kryptis, darbo planus ir jų įgyvendinimą, metodinį darbą, personalo darbo tobulinimą, ugdomojo proceso būklę įgyvendinant Progimnazijos tikslus, uždavinius ir priemones jam gerinti;
.	klasių vadovų darbą su mokiniais ir jų tėvais, mokinių sveikatingumo, higienos klausimus, materialinį mokyklos ir mokinių aprūpinimą, ūkinę-finansinę veiklą, priimtų tarybos nutarimų vykdymą;
.	administracijos tarybos pasitarimai teisėti jei juose dalyvauja 2/3 narių;
.	administracijos tarybos nutarimai priimami balsų dauguma;
.	administracijos tarybos nutarimai negali prieštarauti mokytojų tarybos nutarimams;
.	administracijos taryba į savo posėdžius kviečia darbuotojus, mokinius, tėvus, kai aptariami klausimai susiję su jų veikla, darbu ir atsakomybe.
.	Klasės mokinių tėvų (globėjų, rūpintojų) komitetai renkami klasės tėvų (globėjų, rūpintojų) susirinkime. Klasės mokinių tėvų (globėjų, rūpintojų) komitetui vadovauja susirinkimo išrinktas vadovas. Klasių mokinių tėvų (globėjų, rūpintojų) komitetas aptaria su klasės vadovu klasės mokinių lankomumo, elgesio ir pažangumo, saugumo, maitinimo, informacijos gavimo apie vaikus klausimus, padeda organizuoti klasės renginius, išvykas, kurti edukacinę aplinką, vykdyti profesinį orientavimą, teikia siūlymų Progimnazijos tarybai ir direktoriui.
.	Mokinių ugdymo organizavimo, elgesio, lankomumo, saugumo užtikrinimo ir kitais mokinių tėvams (globėjams, rūpintojams) aktualiais klausimais Progimnazijos direktorius gali organizuoti klasių mokinių tėvų (globėjų, rūpintojų) komitetų vadovų pasitarimus.

 SKYRIUS


.	Darbuotojai į darbą Progimnazijoje priimami ir atleidžiami iš jo Lietuvos Respublikos darbo kodekso ir kitų teisės aktų nustatyta tvarka.
.	Progimnazijos darbuotojams už darbą mokama Lietuvos Respublikos įstatymų ir kitų teisės aktų nustatyta tvarka.
.	Progimnazijos direktorius, jo pavaduotojai ugdymui, mokytojai, pagalbos mokiniui specialistai ir kiti darbuotojai kvalifikaciją tobulina Lietuvos Respublikos įstatymų ir kitų teisės aktų nustatyta tvarka. Mokytojai ir pagalbos mokiniui specialistai atestuojasi Lietuvos Respublikos švietimo, mokslo ir sporto ministro nustatyta tvarka.
.	 Progimnazijos direktoriaus, jo pavaduotojų, kitų darbuotojų veiklos vertinimas vykdomas vadovaujantis teisės aktų nustatyta tvarka.

 SKYRIUS


.	Progimnazija valdo patikėjimo teise perduotą Radviliškio rajono savivaldybės turtą, naudoja ir disponuoja juo pagal įstatymus Savivaldybės tarybos sprendimų nustatyta tvarka. 
.	Progimnazijos lėšos:
.	valstybės biudžeto specialiųjų tikslinių dotacijų Radviliškio rajono savivaldybės biudžetui skirtos lėšos ir Radviliškio rajono savivaldybės biudžeto lėšos, skiriamos pagal patvirtintas sąmatas;
.	pajamos už teikiamas paslaugas;
.	fondų, organizacijų, kitų juridinių ir fizinių asmenų dovanotos ar kitaip teisėtais būdais perduotos lėšos, tikslinės paskirties lėšos pagal pavedimus;
.	kitos teisėtu būdu įgytos lėšos.
.	Lėšos naudojamos teisės aktų nustatyta tvarka.
.	Progimnazija turi labdaros gavėjo statusą ir paramos lėšų sąskaitą banke.
.	Progimnazijos buhalterinė apskaita organizuojama ir finansinė atskaitomybė tvarkoma teisės aktų nustatyta tvarka.
.	Progimnazijos finansinė veikla kontroliuojama teisės aktų nustatyta tvarka.
.	Progimnazijos veiklos priežiūrą atlieka Radviliškio rajono savivaldybės administracijos Švietimo ir sporto skyrius, prireikus pasitelkdamas išorinius vertintojus.
.	Valstybinę Progimnazijos veiklos priežiūrą atlieka Lietuvos Respublikos švietimo, mokslo ir sporto ministerija.

 SKYRIUS


.	Progimnazija turi interneto svetainę www.kudirka.radviliskis.lm.lt, atitinkančią teisės aktų nustatytus reikalavimus. Pranešimus, kuriuos remiantis Nuostatais ar Lietuvos Respublikos teisės aktais reikia paskelbti viešai, ir informaciją visuomenei apie Progimnazijos veiklą skelbia Progimnazijos interneto svetainėje, prireikus teisės aktų nustatyta tvarka Radviliškio rajono savivaldybės interneto svetainėje.
.	Progimnazijos nuostatus, jų pakeitimus ir papildymus suderintus su Progimnazijos taryba tvirtina Savivaldybės taryba. 
.	Progimnazijos nuostatai keičiami ir papildomi vadovaujantis Lietuvos Respublikos švietimo, mokslo ir sporto ministro patvirtintais Nuostatų, įstatų ar statutų įforminimo reikalavimais, Savivaldybės tarybos, Progimnazijos direktoriaus ar Progimnazijos tarybos iniciatyva.
.	Progimnazija reorganizuojama, likviduojama ar pertvarkoma teisės aktų nustatyta tvarka.
____________________________


